I løbet af 1950'erne blev det aktuelt med væsentligere ændringer. Det kneb med pladsen til den stigende trafik på havnen, og samtidig var det nødvendigt med færger, der havde plads til flere biler, og som kunne sejle hurtigere og oftere. Resultatet blev den direkte færgerute Hurtigruten mellem Kalundborg og Aarhus, der blev indviet 14. oktober 1960 til supplering af den hidtidige færgerute via [[Samsø]]. I den forbindelse anlagde Aarhus Havn en ny færgepier. Det betød at færgerne midlertidigt måtte flyttes til en anlægsplads ud for Toldboden ved pier 1, kaj nr. 17 20. august 1953. Færgepieren blev taget i brug 29. september 1957 med anlægsplads for Samsøfærgerne på den sydlige side samt opmarchplads for biler, taxiholdeplads og adgangsveje. Desuden var der anlagt en perron og spor med forbindelse til Aarhus Hovedbanegård. Grenaabanen, der går gennem havneområdet, fik også en perron nær den nye færgepier.<ref name="Jernbanen" /><ref name="Årbog 1960">''1960: Mellem landsdelene via Hurtigruten'' af John Poulsen, Morten Flindt Larsen og Asger Christiansen i ''Jernbanehistorisk Årbog '10''. Bane bøger, 2010. S. 44-54. {{ISBN|978-87-91434-25-9}}</ref>
Filosofi Historie Bygninger,_konstruktioner_og_anlæg Foreninger Organisationer